# 2023.08.26

# **Владимир Уйба да Роман Троценко сёрнитісны Воркута водзӧ сӧвмӧдӧм йылысь**

# Коми Республикаса Юралысьлӧн да “AEON” холдингса юрнуӧдысьяслӧн – “Воркутауголь” АК кар артмӧдысь предприятие кутысьлӧн удж серти аддзысьлӧмыс вӧлі войкытшсайса карын моз тӧлысь 26 лунӧ, Шахтёр лун водзвылын.

Аддзысьлӧм дырйи сёрнитісны из шом перйӧмсӧ сӧвмӧдӧм йылысь, сы лыдын Усинскса куйлӧдъяс туявны заводитӧм (тайӧ сетас позянлун нюжӧдны уджӧдан кадколастсӧ Печораса из шом бассейнлысь), Воргашорса куйлӧдын “Южный-2” участок лицензируйтӧм да паськӧдӧм йылысь (сетас позянлун 2035 воӧдз перйыны мупытшса ногӧн Ж (1Ж) маркаа из шом).

“Воркутауголь” акционер котыр лоӧ оз сӧмын кар артмӧдысь предприятиеӧн, но и водзмӧстчысь социальнӧй уджъёртӧн. Компания ньӧбӧ спорт школаяслы да школаӧдз велӧдан учреждениеяслы выль коммунальнӧй техника, колана оборудование да инвентар, отсалӧ сӧвмӧдны карлысь культурасӧ да духовнӧй олӧмсӧ.

2023 вося Шахтёр лун водзвылын предприятие сетіс Воркуталы карсӧ мичмӧдӧм-бурмӧдӧм вылӧ торъя техника да сувтӧдіс кык автобуснӧй шоныд павильон. Муниципальнӧй автопаркӧ ньӧбисны нёль брендируйтӧм автомашина: автогидроподъемник, самосвал, бортӧвӧй автомашина да винтӧвӧй дизельнӧй компрессор. Техникалӧн ӧтувъя доныс лоис 24 млн гӧгӧр шайт. Регыд Воркута карсӧ кутасны бурмӧдны-мичмӧдны выль техника отсӧгӧн.

2023 воын социальнӧй уджъёртасьӧмын выль нырвизьясӧн лоисны: йӧзаинъясын веж турун кӧдзӧм, автобуснӧй павильонъяс, челядьлы площадкаяс да ӧнія ворсан комплексъяс ньӧбӧм, аварийнӧй керкаяс разьӧм.

“Воркута” кар кытшлы отсалӧм могысь компания кӧсйӧ таво видзны 267,5 млн шайт.

Макарова 1506

# 2023.08.26.

# **Владимир Уйба и Роман Троценко обсудили планы по дальнейшему развитию Воркуты**

Рабочая встреча Главы Республики Коми и руководства холдинга «AEON» - собственника градообразующего предприятия АО «Воркутауголь» состоялась в заполярном городе 26 августа, накануне Дня шахтёра.

В ходе встречи обсуждены вопросы развития угледобычи, в том числе ввода в разработку Усинского месторождения (это позволит существенно увеличить срок эксплуатации Печорского угольного бассейна), лицензирования и прирезки участка «Южный-2» Воргашорского месторождения (позволит сохранить промышленную добычу углей марки Ж (1Ж) подземным способом до 2035 г.).

АО «Воркутауголь» является не только градообразующим предприятием, но и активным социальным партнёром. Компания закупает новую коммунальную технику, необходимое оборудование и инвентарь для спортивных школ и дошкольных учреждений, поддерживает развитие культурной и духовной жизни города.

В преддверии Дня шахтёра-2023 градообразующее предприятие передало Воркуте специальную технику для благоустройства города и установило два утеплённых автобусных павильона. Муниципальный автопарк пополнили четыре брендированных автомобиля: автогидроподъемник, самосвал, бортовой автомобиль и винтовой дизельный компрессор. Общая стоимость техники составила порядка 24 млн рублей. Совсем скоро технику задействуют для работ по благоустройству Воркуты.

Новыми направлениями социального партнёрства в 2023 году стали: озеленение общественных пространств, закупка автобусных павильонов, а также детских площадок и современных игровых комплексов, демонтаж аварийных зданий.

Общая сумма планируемых компанией затрат в рамках поддержки городского округа «Воркута» в этом году составит 267,5 млн руб.